Source: https://ispis.sk/judikatura/KSKE/16CoE127/2011
Timestamp: 2020-03-31 09:26:26+00:00

Document:
KSKE 16 CoE 127/2011 - iSpis
iSpis Judikatúra – KSKE 16 CoE 127/2011
KS v Košiciach, dátum 04.09.2012, sp.zn. KSKE 16 CoE 127/2011
§ 57 ods. 1 písm. g) zákona č. 233/1995 § 58 ods. 1 zákona č. 233/1995 § 202 ods. 2 OSP § 218 ods. 1 písm. c) OSP
OSSN 8ER614/2009
Súd: Krajský súd Košice Spisová značka: 16CoE/127/2011 Identifikačné číslo súdneho spisu: 7609212715 Dátum vydania rozhodnutia: 05. 09. 2012 Meno a priezvisko sudcu, VSÚ: JUDr. Tamara Sklenárová ECLI: ECLI:SK:KSKE:2012:7609212715.1
Uznesenie Krajský súd v Košiciach vo veci oprávnenej: Všeobecná zdravotná poisťovňa, a. s., so sídlom v Bratislave, Mamateyova č. 17, Bratislava, pobočka Spišská Nová Ves, Štefánikovo námestie č. 1, Spišská Nová Ves, proti povinnému Q. S., nar.: XX. XX. XXXX, bytom Š. Č.. XXX, pre vymoženie 120,60 eur (3.633,20 Sk) s prísl., o odvolaní povinného proti uzneseniu Okresného súdu Spišská Nová Ves č. k.: 8Er/614/2009-19 zo dňa 07. 10. 2011 takto
Súd prvého stupňa uznesením zamietol návrh povinného na zastavenie exekúcie zo dňa 13. 09. 2011.
V odôvodnení návrhu povinný uviedol, že mu nie je vôbec jasné, na akom podklade a právnom základe súdny exekútor vydal exekučný príkaz a preto ho žiadal zrušiť. Zároveň predložil potvrdenie Sociálnej poisťovne, pobočky Spišská Nová Ves, Elektrárenská č. 10, Spišská Nová Ves zo dňa 03. 08. 2011 o poberaní nemocenského, ošetrovného a materského na účely vylúčenia povinnosti platiť poistné za obdobie od 01. 01. 2001 do 31. 12. 2002.
Súd prvého stupňa vykonaným dokazovaním zistil, že oprávnená návrhom na vykonanie exekúcie žiadala vymôcť sumu vo výške 120,60 eur. Exekučnými titulmi v danej veci sú Platobné výmery Úradu pre dohľad nad zdravotnou starostlivosťou č. 0949003613 zo dňa 11. 03. 2009, č. 801/00025/2009 zo dňa 11. 03. 2009. Exekučné tituly nadobudli právoplatnosť a vykonateľnosť, z čoho je evidentné, že povinný v zákonnej lehote nevyužil svoje právo na podanie opravného prostriedku a zároveň dobrovoľne nesplnil povinnosť nimi uloženú, čím sa tieto stali relevantným právnym podkladom na vykonanie exekúcie.
Platobnými výmermi bolo povinnému uložené zaplatiť poistné na zdravotné poistenie za obdobie od 01. 07. 1998 do 06. 09. 1998, vo výške 30,03 eur a trovy konania vo výške 5 eur a poistné na zdravotné poistenie za obdobie od 26. 06. 1997 do 11. 01. 1998 vo výške 80,57 eur a trovy konania vo výške 5 eur. Platobný výmer Úradu pre dohľad nad zdravotnou starostlivosťou č. 0949003613 zo dňa 11. 03. 2009 nadobudol právoplatnosť dňa 02. 04. 2009 a vykonateľnosť dňa 20. 04. 2009. Platobný výmer Úradu pre dohľad nad zdravotnou starostlivosťou č. 801/00025/2009 zo dňa 11. 03. 2009 nadobudol právoplatnosť dňa 02. 04. 2009 a vykonateľnosť dňa 20. 04. 2009. Sumy uvedené v exekučných tituloch boli vyrubené za obdobie od 01. 07. 1998 do 06. 09. 1998 a od 26. 06. 1997 do 11. 01. 1998.
Z potvrdenia Sociálnej poisťovne, pobočky Spišská Nová Ves, Elektrárenská č. 10, Spišská Nová Ves zo dňa 03. 08. 2011 o poberaní nemocenského, ošetrovného a materského na účely vylúčenia povinnosti platiť poistné je nesporné, že povinný bol vylúčený z povinnosti platenia poistného iba v období od 01. 01. 2001 do 31. 12. 2002, a teda nepreukázal, že existuje skutočnosť majúca za následok neprípustnosť exekúcie.
Podľa § 251 O. s. p. ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na súdny výkon rozhodnutie alebo návrh na vykonanie exekúcie podľa osobitného zákona.
Podľa § 41 ods. 1 Exekučného poriadku exekučným titulom je vykonateľné rozhodnutie súdu, ak priznáva právo, zaväzuje k povinnosti alebo postihuje majetok a ustanovenie § 57 ods. 1 písm. g/ Exekučného poriadku, podľa ktorého exekúciu súd zastaví, ak exekúciu súd vyhlásil za neprípustnú, pretože je tu iný dôvod, pre ktorý exekúciu nemožno vykonať.
Proti uzneseniu podal v zákonnej lehote odvolanie povinný.
Dôvodil, že súd prvého stupňa v napadnutom rozhodnutí neúplne zistil skutkový stav, pretože nevykonal dôkazy, potrebné na zistenie rozhodujúcich skutočností. Uviedol, že Všeobecnej zdravotnej poisťovni nie je nič dlžný, keďže v spornom období bol vedený v evidencii príslušného úradu práce ako nezamestnaný.
Z tohto dôvodu nebol daný žiadny dôvod na vydanie exekučného príkazu. Z uvedeného dôvodu považuje súdne rozhodnutie za neplatné.
Oprávnená a ani súdny exekútor sa v zákonnej lehote k odvolaniu nevyjadrili.
Podľa § 251 ods. 4 O. s. p. na výkon rozhodnutia a exekučné konanie podľa osobitného predpisu sa použijú ustanovenie predchádzajúcich častí, ak tento osobitný predpis neustanovuje inak. Rozhoduje sa však vždy uznesením.
Osobitným predpisom pre exekučné konanie je zákon č. 233/1995 Z. z. o súdnych exekútoroch a exekučnej činnosti (Exekučný poriadok) .
O náhrade trov odvolacieho konania odvolací súd rozhodol v súlade s ust. § 224 ods. 1 v spojení s ust. § 142 ods. 1 O. s. p. tak, že náhradu trov odvolacieho konania účastníkom nepriznal, lebo povinný nebol v konaní úspešný a oprávnenej ani súdnemu exekútorovi žiadne trovy konania nevznikli.
Predmetné uznesenie bolo prijaté senátom Krajského súdu v Košiciach v pomere hlasov 3:0. (ust. § 3 ods. 9 zákona č. 757/2004 Z. z. o súdoch v znení neskorších predpisov v znení novely uskutočnenej zákonom č. 33/2011 Z.z. účinnej od 01. 05. 2011.

References: § 57
 § 58
 § 202
 § 218
 súd 
 súd 

Súd 

Súd 
 § 251
 § 41
 § 57
 súd 
 súd 
 súd 
 § 251
 súd 
 § 224
 § 142
 § 3